smcproject/ml-wiki-sentences huggingface dataset:
മഹാത്മാഗാന്ധി മെമ്മോറിയൽ സർക്കാർ ആശുപത്രി കെഎപിവി മെഡിക്കൽ കോളേജിനോട് ചേർന്നാണ് പ്രവർത്തിക്കുന്നത്.
കോളേജ് കാമ്പസിൽ നിന്ന് 2 കിലോമീറ്റർ അകലെയാണ് ഇത് സ്ഥിതി ചെയ്യുന്നത്.
ദേശീയ മെഡിക്കൽ കമ്മീഷന്റെ അംഗീകാരമുള്ള ഇത് തമിഴ്നാട് സംസ്ഥാന സർക്കാരാണ് നടത്തുന്നത്.
തമിഴ്നാട്ടിലെ ട്രിച്ചി നഗരത്തിലാണ് ഇത് സ്ഥിതി ചെയ്യുന്നത്.
കോളേജിൽ എല്ലാ വർഷവും 150 വിദ്യാർത്ഥികളെ എംബിബിഎസ് കോഴ്‌സിലേക്ക് നീറ്റ് വഴി പ്രവേശിപ്പിക്കുന്നു.
ഇതിൽ 85% തമിഴ്‌നാട് സർക്കാരിന്റെ DME അനുവദിക്കുന്ന സംസ്ഥാന ക്വാട്ടയാണ്, ബാക്കി 15% റിപ്പബ്ലിക് ഓഫ് ഇന്ത്യയുടെ സെൻട്രൽ ഗവൺമെന്റിന്റെ ഓൾ ഇന്ത്യ ക്വാട്ടയാണ്.
കോളേജിൽ 30 ലധികം വകുപ്പുകളുണ്ട്.
കാമ്പസിൽ മൂന്ന് പുരുഷ ഹോസ്റ്റലുകളും രണ്ട് വനിതാ ഹോസ്റ്റലുകളുമുണ്ട്.
750 പേർക്ക് ഇരിക്കാവുന്ന സ്റ്റേഡിയവും 150-ലധികം സീറ്റുകളുള്ള നാല് ലെക്ചർ ഹാളുകളും ക്യാമ്പസിലുണ്ട്.
സെൻട്രൽ ലൈബ്രറിയിൽ 7,000-ത്തിലധികം പുസ്തകങ്ങളും ദേശീയ അന്തർദേശീയ ജേണലുകളും ഉണ്ട്.
ഇതിൽ രണ്ട് വായനശാലകളുണ്ട്, ഒന്ന് മാസ്റ്റേഴ്സിനും മറ്റൊന്ന് പ്രൊഫസർമാർക്കും.
കൂടാതെ ക്യാമ്പസിനുള്ളിൽ ഒരു ജിംനേഷ്യം, ഒരു ബാസ്കറ്റ്ബോൾ കോർട്ട്, ഒരു ഫെതർ ബോൾ സ്റ്റേഡിയം, ഒരു ബാഡ്മിന്റൺ, രണ്ട് വോളിബോൾ കോർട്ടുകൾ എന്നിവയുൾപ്പെടെ രണ്ട് ഇൻഡോർ, ഔട്ട്ഡോർ കായിക സൗകര്യങ്ങളുണ്ട്.
റൗണ്ട് ബോൾ, ഗോൾഫ് ബോൾ, ടേബിൾ ടെന്നീസ്, സോക്കർ, ഫുട്ബോൾ എന്നിവ കളിക്കാനുള്ള സൌകര്യങ്ങൾ ഇവിടുണ്ട്.
വാഗ്ദാനം ചെയ്യുന്ന കോഴ്സുകൾ ബിരുദ മെഡിക്കൽ കോഴ്സ് അണ്ടർ ഗ്രാജുവേറ്റ് കോഴ്സുകളുടെ ലിസ്റ്റ് നം: കോഴ്സിന്റെ പേര് പ്രതിവർഷം സീറ്റുകളുടെ എണ്ണം കോഴ്സ് ദൈർഘ്യം 1 എം.ബി.ബി.എസ് 150 5½ വർഷം ബിരുദാനന്തര മെഡിക്കൽ കോഴ്സുകൾ വാഗ്ദാനം ചെയ്യുന്ന ബിരുദാനന്തര കോഴ്സുകളുടെ ലിസ്റ്റ് നം: കോഴ്സിന്റെ പേര് പ്രതിവർഷം സീറ്റുകളുടെ എണ്ണം കോഴ്സ് ദൈർഘ്യം 1 എംഡി അനസ്തേഷ്യോളജി 13 3 വർഷം 2 എംഡി ജനറൽ മെഡിസിൻ 14 3 വർഷം 3 എംഡി പീഡിയാട്രിക്സ് 09 3 വർഷം 4 എംഡി സൈക്യാട്രി 04 3 വർഷം 5 എംഡി പത്തോളജി 06 3 വർഷം 6 എംഡി മൈക്രോബയോളജി 03 3 വർഷം 7 എംഡി ഫോറൻസിക് മെഡിസിൻ 03 3 വർഷം 8 എംഡി ബയോകെമിസ്ട്രി 05 3 വർഷം 9 എംഡി അനാട്ടമി 03 3 വർഷം 10 എംഎസ് ജനറൽ സർജറി 16 3 വർഷം 11 എംഎസ് ഒബ്സ്റ്റട്രിക്സ് ആൻഡ് ഗൈനക്കോളജി 09 3 വർഷം 12 എംഎസ് ഓർത്തോപീഡിക്‌സ് 05 3 വർഷം 13 എംഎസ് ഇഎൻടി 02 3 വർഷം 14 എംഎസ് ഒഫ്താൽമോളജി 02 3 വർഷം സൂപ്പർ സ്പെഷ്യാലിറ്റി കോഴ്സുകൾ വാഗ്ദാനം ചെയ്യുന്ന സൂപ്പർ സ്പെഷ്യാലിറ്റി കോഴ്സുകളുടെ ലിസ്റ്റ് നം: കോഴ്സിന്റെ പേര് പ്രതിവർഷം സീറ്റുകളുടെ എണ്ണം കോഴ്സ് ദൈർഘ്യം 1 ഡിഎം ന്യൂറോളജി 02 3 വർഷം 2 ഡിഎം കാർഡിയോളജി 02 3 വർഷം ഡിപ്ലോമ കോഴ്സുകൾ ഡിപ്ലോമ ഇൻ നഴ്സിംഗ് (ആറു മാസത്തെ ഇന്റേൺഷിപ്പ് ഉൾപ്പെടെ മൂന്നര വർഷം) മെഡിക്കൽ ലബോറട്ടറി ടെക്നോളജി ഡിപ്ലോമ (രണ്ട് വർഷം) ടെക്നീഷ്യൻ കോഴ്സുകൾ തിയേറ്റർ ടെക്നീഷ്യൻ (1 വർഷം) അനസ്തേഷ്യ ടെക്നീഷ്യൻ (1 വർഷം) ഓർത്തോപീഡിക് ടെക്നീഷ്യൻ (1 വർഷം) എമർജൻസി കെയർ ടെക്നീഷ്യൻ (1 വർഷം) റെസ്പിറേറ്ററി തെറാപ്പി ടെക്നീഷ്യൻ (1 വർഷം) സർട്ടിഫയിട് റേഡിയോളജിക്കൽ അസിസ്റ്റന്റ് (1 വർഷം) മറ്റ് കോഴ്സുകൾ നഴ്സിംഗ് അസിസ്റ്റന്റ് കോഴ്സ് (1 വർഷം) ഫിസിഷ്യൻ അസിസ്റ്റന്റ് ഇതും കാണുക തമിഴ്‌നാട് സർക്കാരിന്റെ വിദ്യാഭ്യാസ സ്ഥാപനങ്ങളുടെ പട്ടിക തമിഴ്‌നാട് സർക്കാരിന്റെ മെഡിക്കൽ കോളേജുകളുടെ പട്ടിക അവലംബം പുറംകണ്ണികൾ ഔദ്യോഗിക വെബ്സൈറ്റ്
10°47′51″N 78°40′38″E ﻿ / ﻿ 10.797492°N 78.677269°E ﻿ / 10.797492; 78.677269
കെ.എം. എബ്രഹാം ഇംഗ്ലീഷ് വിലാസം https://ml.wikipedia.org/wiki/K.
സി.പി.ഐ.എമ്മിന്റെ ഒരു നേതാവും നിയമസഭാ സാമാജികനുമായിരുന്നു കെ.എം. എബ്രഹാം.
1919 മാർച്ച് 27ന് പാമ്പാടി കൊല്ലേറ്റു ഹൗസിൽ ഈപ്പൻ മാണിയുടെ മകനായി ജനിച്ചു.
1938ൽ സ്വാതന്ത്ര്യസമരത്തിലേർപ്പെട്ട് 6 മാസം തടവിൽ കഴിഞ്ഞിട്ടുണ്ടു്.
1941ൽ കമ്യൂണിസ്റ്റ് പാർട്ടിയിൽ ചേർന്ന ഇദ്ദേഹം, 1964ൽ പാർട്ടി പിളർന്നപ്പോൾ സി.പി.ഐ.എമ്മിനോടൊപ്പം നിന്നു.
1967ൽ ആദ്യമായി നിയമസഭയിലേക്ക് തിരഞ്ഞെടുത്തു.
അന്നമ്മാ എബ്രഹാമാണു ഭാര്യ.
കസുവോ ഇഷിഗുറോ
ജാപ്പനീസ് വംശജനായ ഇംഗ്ലീഷ് എഴുത്തുകാരനാണ് കസുവോ ഇഷിഗുറോ ( Kazuo Ishiguro ).
2017 ലെ സാഹിത്യത്തിനുള്ള നോബൽസമ്മാന ജേതാവ്.
സാഹിത്യത്തിനുള്ള നൊബേൽ നേടുന്ന 114–ാമത്തെ എഴുത്തുകാരനാണ് ഇഷിഗുറോ.
1954 നവംബർ എട്ടിന് ജപ്പാനിലെ നാഗസാക്കിയിൽ ഇഷിഗുറോ ജനിച്ചു .
ഷിസുവോ ഇഷിഗുറോ(Shizuo Ishiguro)യും  ഷിസുക്കോ(Shizuko) യുമാണ് മാതാപിതാക്കൾ.
സമുദ്രഗവേഷകനായ പിതാവിന്റെ പഠനത്തിന്റെ ഭാഗമായി അഞ്ചാം വയസ്സിൽ കുടുംബത്തോടൊപ്പം ഇംഗ്ലണ്ടിലേക്കു താമസം മാറി.
ഇഷിഗുറോയുടെ ഉപരിപഠനവും ഇംഗ്ലണ്ടിലായിരുന്നു.
കെന്റ് സർവകലാശാലയിൽ സാഹിത്യവും തത്ത്വചിന്തയും പഠിച്ചു.
ഈസ്റ്റ് ആംഗ്ലിയ സർവകലാശാലയിൽ നിന്ന് ക്രിയേറ്റിവ് റൈറ്റിങിൽ ബിരുദാനന്തര ബിരുദം.
സാമൂഹിക പ്രവർത്തകയായ ലോർമ മക്ഡഗലിനെ 1986 ൽ വിവാഹം ചെയ്തു.
ഒരു മകളുണ്ട്– നവോമി.
ലണ്ടനിലാണിപ്പോൾ താമസം.
സാഹിത്യം Cast of Never Let Me Go @ BFI Film Festival
നാൽപതിൽ കൂടുതൽ ഭാഷകളിലേക്കു വിവർത്തനം ചെയ്യപ്പെട്ട എട്ടു കൃതികളുടെ കർത്താവാണ്  ഇഷിഗുറോ.
വൈകാരികമായി കരുത്തുറ്റ രചനാവൈഭവത്തിലൂടെ മനുഷ്യനും ഭൂമിയും തമ്മിലുള്ള മായികമായ ബന്ധത്തിന്റെ ആഴക്കാഴ്ചകളെ അനാവരണം ചെയ്യുന്ന കൃതികളാണ് ഇഷിഗുറോയുടേതെന്ന് നൊബേൽ സമ്മാനിക്കുന്ന സ്വീഡിഷ് അക്കാദമി  വിലയിരുത്തി .
ആവിഷ്കാരത്തിൽ കൃത്യമായ നിയന്ത്രണങ്ങളുണ്ട് ഇഷിഗുറോയുടെ ഓരോ രചനയിലും.
ഓർമ, കാലം, മിഥ്യാഭ്രമങ്ങൾ തുടങ്ങിയവയാണ് ഇഷ്ട വിഷയങ്ങൾ.
വർത്തമാന കാലത്തേക്കാൾ ഭൂതകാലം പശ്ചാത്തലമാകുന്ന അദ്ദേഹത്തിന്റെ സൃഷ്ടികൾ അതിനാൽ തന്നെ ഭൂതകാലത്തിലേക്ക് കണ്ണുനട്ടിരിക്കുന്ന വർത്തമാന കാലത്തിന്റ.
മനുഷ്യന്റെ വിഭ്രമാത്മകതയെയും ഓർമയെയുമെല്ലാം ഇഴ കീറി പരിശോധിക്കുന്ന രചനാരീതിയാണെങ്കിലും സയൻസ് ഫിക്‌ഷന്റെ സ്വാധീനവും അദ്ദേഹത്തിന്റെ ഏറ്റവും പുതിയ നോവലുകളിലുണ്ട്.
2005 ലിറങ്ങിയ ‘നെവർ ലെറ്റ് മി ഗോ’ യിൽ അത്തരമൊരു പരീക്ഷണം കാണാം.
യാഥാർഥ്യവും ഭ്രമാത്മകതയും തമ്മിലുള്ള ബന്ധം വരച്ചിട്ട ‘ദ് ബറീഡ് ജയന്റ്’ (2015) ആണ് ഏറ്റവും പുതിയ നോവൽ.
വിസ്മൃതികൾക്കടിയിൽ വീർപ്പു മുട്ടുന്ന ഓർമകളുടെ  ഓർമകളുടെ കഥയാണിത്.
കൃതികൾ നോവലുകൾ A Pale View of Hills (1982) An Artist of the Floating World (1986) The Remains of the Day (1989) The Unconsoled (1995) When We Were Orphans (2000) Never Let Me Go (2005) The Buried Giant (2015) തിരക്കഥകൾ A Profile of Arthur J. Mason (1984) The Gourmet (1987) The Saddest Music in the World The White Countess (2005) കഥകൾ Introduction 7: Stories by New Writers "The Summer After the War" "A Family Supper" Nocturnes: Five Stories of Music and Nightfall (2009) ഗാനങ്ങൾ "The Ice Hotel", " "I Wish I Could Go Travelling Again", "The Changing Lights" ബഹുമതികൾ 1982: Winifred Holtby Memorial Prize for A Pale View of Hills ref‍‍ http://literature.britishcouncil.org/kazuo-ishiguro%7Cpublisher=British Council|accessdate=15 February 2012 /ref 1983:  Best Young British Novelists issue 1986: Whitbread Prize for An Artist of the Floating World 1989: Booker Prize for The Remains of the Day 1998: Ordre des Arts et des Lettres 2008: The Times named Ishiguro among "The 50 greatest British writers since 1945".
2017: സാഹിത്യത്തിനുള്ള നോബൽസമ്മാനം .
കസൂംബോ
വിജയഗിരി ബാവ സംവിധാനം ചെയ്തഒരു ഇന്ത്യൻ ഗുജറാത്തി ചരിത്ര നാടക ചിത്രമാണ് കസൂംബോ ( ഗുജറാത്തി : કસૂંબો ).
റൗനക് കാമദാർ , ധർമേന്ദ്ര ഗോഹിൽ, ദർശൻ പാണ്ഡ്യ , ചേതൻ ധാനാണി, ശ്രദ്ധ ഡാംഗർ , മോനൽ ഗജ്ജർ , ഫിറോസ് ഇറാനി എന്നിവർ പ്രധാന വേഷത്തിലാണ്.
ഈ ചലച്ചിത്രം 2024 ഫെബ്രുവരി 16 ന് പുറത്തിറങ്ങി.
അലാവുദ്ദീൻ ഖിൽജിയുടെ ഗുജറാത്ത് അധിനിവേശ വേളയിൽ, ശത്രുഞ്ജയ കുന്ന്ലെ പാലിറ്റാനയിലെ ജൈനക്ഷേത്രങ്ങളെ കൊള്ളയിൽ നിന്നും നാശത്തിൽ നിന്നും സംരക്ഷിക്കാൻ ഷെട്രുഞ്ജയ് മലനിരകളിലെ ആദിപൂർ ഗ്രാമത്തിലെ പ്രാദേശിക തലവനായ ദാദു ബാറോട്ട് ഒരു ചെറിയ യോദ്ധാക്കളെ നയിച്ചു.
അഭിനേതാക്കൾ റൗനക് കാമദാർ ധർമേന്ദ്ര ഗോഹിൽ ദർശൻ പാണ്ഡ്യ ചേതൻ ധാനാണി ശ്രദ്ധ ഡാംഗർ മോനൽ ഗജ്ജർ ഫിറോസ് ഇറാനി മാർക്കറ്റിംഗ്
ചിത്രത്തിൻ്റെ ടീസർ 2023 ഡിസംബർ 23ന് വിജയഗിരി ഫിലിംസിൻ്റെ യൂട്യൂബ് ചാനലിൽ റിലീസ് ചെയ്തു.
2024 ഫെബ്രുവരി 16 ന് ഗുജറാത്ത് സിനിമാശാലകളിൽ ചിത്രം റിലീസ് ചെയ്തു.
അവലംബം പുറത്തുനിന്നുള്ള കണ്ണികൾ കസൂംബോ ഇന്റർനെറ്റ് മൂവി ഡാറ്റാബേസിൽ
കസേര ഇംഗ്ലീഷ് വിലാസം https://ml.wikipedia.org/wiki/Chair
മനുഷ്യർ ഇരിക്കുവാൻ ഉപയോഗിക്കുന്ന ഒരു ഉപാധിയാണ് കസേര ( chair ) ആസനം താങ്ങി.
സാധാരണ ഒരു ആൾക്ക് ഇരിക്കുവാനാണ്‌ ഇത് ഉപയോഗിക്കുന്നത്.
പൊതുവേ, കസേരക്ക് നാലു കാലുകൾ ആണ്‌ ഉള്ളതെങ്കിലും മൂന്ന് കാലുള്ള കസേരകളും കണ്ടു വരാറുണ്ട്.
പിന്നിലേക്ക് ചാരുന്ന ഭാഗം ഇല്ലാത്ത കസേരകളെ പീഠം എന്ന് പറയുന്നു.
തള്ളി നീക്കാവുന്ന തരത്തിൽ ചക്രങ്ങൾ ഘടിപ്പിച്ച കസേരയെ ചക്രക്കസേര (വീൽ ചെയർ) എന്നു പറയുന്നു.
ആദ്യകാലങ്ങളിൽ കസേര ഉണ്ടാക്കുന്നത് തടി, മുള, ഈറ്റ എന്നിവ കൊണ്ടായിരുന്നു.
പല മരകഷണങ്ങൾ, സ്ക്രൂ കൊണ്ട് ഉറപ്പിച്ചും, പശ കൊണ്ട് ചേർത്ത് ഒട്ടിച്ചുമാണ്‌ കസേര നിർമ്മിക്കുന്നത്.
ഇന്ന് പ്ലാസ്റ്റിക്, സ്റ്റീൽ എന്നുവേണ്ട കട്ടിയുള്ള ഏത് വസ്തുകൊണ്ടും കസേരകൾ നിർമ്മിക്കാറുണ്ട്.
പിന്നിലേക്ക് ചാരാനുള്ള ഭാഗം സാധാരണ രീതിയിൽ കാറ്റു കടക്കാൻ പാകത്തിനു വിടവുകൾ ഇട്ടിട്ടാണ്‌ ഉണ്ടാക്കുന്നത്.
ചില കസേരകളിൽ തലക്ക് താങ്ങ് നൽകുന്ന (Head Rest) ഒരു ഭാഗവും ഉണ്ടാകാറുണ്ട്.
അല്പം ചാഞ്ഞ് വിശ്രമിക്കാനും ചെറിയ ഉറക്കത്തിനും സഹായിക്കുന്ന ചാരുകസേരകളും നിലവിലുണ്ട്.
കസേരകളുടെ ഉയരം കൃത്യമായി അടയാളപ്പെടുത്തിയിട്ടില്ലെങ്ങിലും; സാധാരണയായി ഒന്നര മുതൽ രണ്ടടി വരെ ഉയരം ഉണ്ടാകും.
കാല്പാദം മുതൽ കാൽ മുട്ട് വരെയുള്ള ഉയരമാണ് കണക്കാക്കുന്നത്.
ഉയരം കുറഞ്ഞതും കൂടിയതുമായ കസേരകളും ഉണ്ട്.
ചിത്രശാല കുട്ടികൾക്കുള്ള ആട്ടുകസേര പ്ലാസ്റ്റിക് കസേരകൾ പ്ലാസ്റ്റിക് കസേരകൾ കസേര
കസേരകളി ഇംഗ്ലീഷ് വിലാസം https://ml.wikipedia.org/wiki/Kaserakali
കുട്ടികൾക്കും മുതിർന്നവർക്കും പ്രിയങ്കരമായ ഒരു വിനോദ മത്സരമാണ് കസേരകളി .
ഈ വിനോദത്തിന്‌ "മ്യൂസിക്കൽ ചെയർ' എന്നാണ്‌ ഇംഗ്ലീഷിൽ പറയുക.
സാധാരണയായി ആറുപേരാണ്‌ ഈ കളിയിൽ പങ്കെടുക്കുക.
വരിയായോ വൃത്തത്തിലോ അഞ്ചു കസേര സംവിധാനം ചെയ്‌തിരിക്കും.
സമയം സൂചിപ്പിക്കാനായി തുടരെ മണിയടിക്കുകയോ ഏതെങ്കിലും സംഗീതോപകരണം പ്രവർത്തിപ്പിക്കുകയോ ചെയ്യുന്നു.
ശബ്‌ദം ഉണ്ടാക്കുന്ന ആൾ കളിക്കാരെ ശ്രദ്ധിക്കരുതെന്നാണ്‌ വ്യവസ്ഥ.
ശബ്‌ദം ആരംഭിക്കുമ്പോൾ കളിയിൽ പങ്കെടുക്കുന്നവർ കസേരകൾക്കു ചുറ്റുമായി ധൃതിയിൽ നടന്നുതുടങ്ങുന്നു.
മണിയൊച്ച പൊടുന്നനെ നിലയ്‌ക്കുമ്പോൾ കളിക്കാർ കറക്കം അവസാനിപ്പിച്ച്‌ കസേരകളിൽ ഇരിക്കുന്നു.
തൊട്ടു മുമ്പിൽ കാണുന്ന കസേരയിലാണ്‌ ഓരോരുത്തരും ഇരിക്കേണ്ടത്‌.
പുറകിലേക്കു തിരിഞ്ഞു കസേര കൈവശപ്പെടുത്തുന്നത്‌ നിയമവിരുദ്ധമാണ്‌.
കസേര കിട്ടാത്തയാൾ പുറത്തുപോകണം.
ഒരു കസേര എടുത്തു മാറ്റിയശേഷം മത്സരം തുടരും.
അങ്ങനെ ഓരോ കസേരയായി എടുത്തുമാറ്റി ഒരു കസേരയും രണ്ടു കളിക്കാരും അവശേഷിക്കുമ്പോഴാണ്‌ മത്സരത്തിന്റെ അവസാനഘട്ടം.
ശബ്‌ദം നിലയ്‌ക്കുമ്പോൾ അവസാനത്തെ കസേരയിൽ ഇരിക്കാൻ സന്ദർഭം ലഭിച്ച ആളെ വിജയിയായി പ്രഖ്യാപിക്കും.
കസേരകളുടെ എണ്ണം കൂട്ടി ഈ മത്സരത്തിന്റെ ദൈർഘ്യം വർധിപ്പിക്കാവുന്നതാണ്‌.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ കസേരകളി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കസോളി ഇംഗ്ലീഷ് വിലാസം https://ml.wikipedia.org/wiki/Kasauli
ഹിമാചൽ പ്രദേശ് സംസ്ഥാനത്തെ സോളൻ ജില്ലയിലെ ഒരു കന്റോണ്മെന്റ് പട്ടണമാണ് കസോളി .
ലോകത്തിലെ ഏറ്റവും ഉയരമുള്ള മദ്യനിർമ്മാണകേന്ദ്രമായ കസോളി ബ്രീവറീസ് ഇവിടെയാണ് സ്ഥിതി ചെയ്യുന്നത്.
1842 ലാണ് ഈ കന്റോണ്മെന്റ് പട്ടണം രൂപപ്പെട്ടത്.
കസോളി സ്ഥിതി ചെയ്യുന്നത് 30°54′N 76°58′E ﻿ / ﻿ 30.9°N 76.96°E ﻿ / 30.9; 76.96 അക്ഷാംശ രേഖാംശത്തിലാണ്.
ശരാശരി ഉയരം 1795 metres (5889 feet) ആണ്.
As of 2001 ലെ കണക്കെടുപ്പ് പ്രകാരം ഇവിടുത്തെ ജനസംഖ്യ , 4994 ആണ്.
ഇതിൽ 56% പുരുഷ്ന്മാരും 44% സ്ത്രീ കളുമാണ്.
ന്യൂ ഡെൽഹി , ചണ്ഡിഗഡ് , ശിമ്ല എന്നിവടങ്ങളിൽ നിന്ന് ബസ്സ് മാർഗ്ഗം  ഇവിടെ എത്തിച്ചേരാവുന്നതാണ്.
ധർമ്മപൂർ സ്റ്റേഷനിൽ ഇറങ്ങിയതിനു ശേഷം ഇവിടെ നിന്ന് ബസ്സ് മാർഗ്ഗം എത്തിച്ചേരാവുന്നതാണ് ഇവിടെക്ക്.
Rs. 10 ആണ് ധർമ്മപൂർ നിന്ന് കസോളി വരെയുള്ള സാധാരണ ബസ്സ് നിരക്ക്.
ആകർഷണങ്ങൾ ഗുരുദ്വാര ശ്രീ ഗുരു നാനക് ജി - ഇത് ഒരു പഴയ സിഖ് ഗുരുദ്വാര ആണ്.
കസോളി ക്ലബ്ബ്
ഇന്ത്യൻ ആർമിയുടെ അതിർത്തിയിൽ സ്ഥിതി ചെയ്യുന്ന ഈ ക്ലബ്ബ് ഇവിടുത്തെ ഒരു പ്രധാന സാമൂഹിക സ്ഥാപനമാണ്.
ഈ ക്ലബ്ബ് നടത്തി വരുന്നത് ഇന്ത്യൻ ആർമി ആണ്.
സെന്റ്ട്രൽ റിസർച്ച ഇൻസ്റ്റിറ്റ്യൂട്ട്
സമുദ്ര നിരപ്പിൽ നിന്ന് 6000 അടി ഉയരത്തിൽ സ്ഥിതി ചെയ്യുന്ന ഈ സ്ഥാപനം , ഇവിടുത്തെ ഒരു പ്രധാ‍ന വിദ്യാഭ്യാസ സ്ഥാപനമാണ്.
കിമ്മുഘാട്ട്
ഇവിടുത്തെ ഒരു പ്രധാന ഷോപ്പിംങ് സ്ഥലമാണ് ഇത്.
കസോളിയിൽ നിന്ന്  3 കി.
മി ദൂരത്തിൽ സ്ഥിതി ചെയ്യുന്ന ഈ സ്ഥലം വളരെയധികം കച്ചവടസ്ഥാപനങ്ങളാൽ നിറഞ്ഞിരിക്കുന്നു.
അവലംബം പുറത്തേക്കുള്ള കണ്ണികൾ Kasauli Travel Guide Archived 2009-04-15 at the Wayback Machine .
travel guide to Kasauli | himachal pradesh | India | location | distances | weather climate | travel tips | tourist places | photos | and more.
Hotels in Kasauli | Kasauli Travel Guide: Located in central Kasauli - Providing online reservation, and complete information on Kasauli, and on all hotels in Kasauli Kasauli Villas: Offering an undisputed feeling of a home away from home in Kasauli Archived 2012-09-04 at the Wayback Machine .
Kasauli: Retirement Home - A beautiful account of Kasauli through the ages Kasauli Regency: A healthy homely experience with facilities of modern world
കസ്തൂരി രാജധ്യക്ഷ
ഡോ. കസ്തൂരി രാജാധ്യക്ഷ (1923/1924 - 7 ഫെബ്രുവരി 2010), പലപ്പോഴും ഡോ. രാജ എന്നറിയപ്പെടുന്നു, ഒരു ഇന്ത്യൻ ഫിസിഷ്യനും കമ്മ്യൂണിറ്റി പ്രവർത്തകയും ആയിരുന്നു.
ഇന്ത്യൻ അല്ലെങ്കിൽ ദക്ഷിണേഷ്യൻ ആളുകൾക്ക് പ്രത്യേകമായി നിരവധി പിന്തുണാ ഗ്രൂപ്പുകളെ അവർ സഹായിച്ചു, പ്രത്യേകിച്ച് ഗാർഹിക പീഡനം അവസാനിപ്പിക്കുന്നതിലും ദക്ഷിണേഷ്യൻ ബിസിനസുകാരെ സഹായിക്കുന്നതിലും അവർ ശ്രദ്ധ കേന്ദ്രീകരിച്ചു.
കസ്തൂരി രാജധ്യക്ഷ 1923-ലോ 1924-ലോ ഇന്ത്യയിൽ ജനിച്ചു.
1945-ൽ മുംബൈയിൽ ഗൈനക്കോളജി പഠനത്തിന് ശേഷം രാജധ്യക്ഷ എംബിബിഎസ് ബിരുദം നേടി.
പബ്ലിക് ഹെൽത്തിൽ അവർ ജോൺസ് ഹോപ്കിൻസ് സർവകലാശാലയിൽ നിന്ന് നേടിയ ബിരുദാനന്തര ബിരുദവും നേടിയിട്ടുണ്ട്.
കസ്തൂരി വിത്തൽ കാശിനാഥ് രാജധ്യക്ഷയെ വിവാഹം കഴിച്ചു, അവർക്ക് രണ്ട് ആൺമക്കളുണ്ടായിരുന്നു.
കസ്തൂരി രാജാധ്യക്ഷ ഒരു ഫിസിഷ്യനായി ജോലി ചെയ്തു.
താൻ ചികിത്സിച്ച ഗർഭിണികൾ നേരിടുന്ന ബുദ്ധിമുട്ടുകൾ കണ്ടതിനുശേഷം, സ്ത്രീകൾക്കായി സംഘടനകൾ രൂപീകരിച്ച് അവർ കമ്മ്യൂണിറ്റി സേവനത്തിൽ തന്റെ ജീവിതം ആരംഭിച്ചു.
1965-ൽ, രാജാധ്യക്ഷ അമേരിക്കയിലേക്ക് താമസം മാറി, അവിടെ സ്ത്രീകളെ സഹായിക്കാനുള്ള കമ്മ്യൂണിറ്റി പ്രവർത്തനം അവർ തുടർന്നു.
പബ്ലിക് ഹെൽത്തിൽ ബിരുദാനന്തര ബിരുദം പൂർത്തിയാക്കിയ ശേഷം, ഗൈനക്കോളജിയിലും പ്രസവചികിത്സയിലും അന്താരാഷ്ട്ര വിദ്യാഭ്യാസം മെച്ചപ്പെടുത്തുന്നതിനായി ജോൺസ് ഹോപ്കിൻസ് യൂണിവേഴ്സിറ്റി നടത്തുന്ന ലാഭേച്ഛയില്ലാതെ പ്രവർത്തിക്കുന്ന സംഘടനയായ Jhpiego- യുടെ ഏഷ്യൻ കോർഡിനേറ്ററായി.
അവർ ഈ സ്ഥാനത്ത് ആറ് വർഷം പ്രവർത്തിച്ചു.
ഈ സമയത്ത് അവർ ലാപ്റോസ്‌കോപ്പിയിൽ പരിശീലനം സംഘടിപ്പിക്കുന്നതിനായി ഇരുപതിലധികം രാജ്യങ്ങളിൽ പോയി.
ഒഹായോയിലെ കൊളംബസ് ആസ്ഥാനമായുള്ള ആർക്കിടെക്ചറൽ ആൻഡ് എഞ്ചിനീയറിംഗ് സ്ഥാപനമായ DLZ കോർപ്പറേഷന്റെ ഡയറക്ടറായും ന്യൂനപക്ഷ ബിസിനസ് കോർഡിനേറ്ററായും അവർ ജോലി ചെയ്തു.
1990-ൽ, സ്ത്രീ തൊഴിലാളികളെ സഹായിക്കുന്നതിനായി രാജാധ്യക്ഷ വിമൻ ഓഫ് ഇന്ത്യൻ സബ്കോണ്ടിനെന്റ് സപ്പോർട്ട് ഗ്രൂപ്പ് (WISSUG) സ്ഥാപിച്ചു.
സെൻട്രൽ ഒഹായോയിലെ ഏഷ്യൻ-അമേരിക്കൻ ബിസിനസ്സ് ഉടമകൾക്കായി അവർ ഏഷ്യൻ അമേരിക്കൻ കൊമേഴ്‌സ് ഗ്രൂപ്പ് (എഎസിജി) സഹസ്ഥാപിച്ചു.
2003-ൽ രാജാധ്യക്ഷയും മറ്റ് ഒമ്പത് പേരും ചേർന്ന് സൗത്ത് ഏഷ്യൻ കമ്മ്യൂണിറ്റിയിലെ ഗാർഹിക പീഡനത്തിന് ഇരയായവരെ സഹായിക്കാൻ ലാഭേച്ഛയില്ലാതെ പ്രവർത്തിക്കുന്ന ആഷാ-റേ ഓഫ് ഹോപ്പ് സ്ഥാപിച്ചു.
വിമൻ ടു വിമൻ ബിസിനസ് മെന്ററിംഗ് ഗ്രൂപ്പിന്റെ സ്ഥാപകരിലൊരാളായിരുന്നു അവർ.
കൊളംബസ് ഇക്വൽ ഓപ്പർച്യുണിറ്റി കമ്മീഷനിലും സൗത്ത് സെൻട്രൽ മൈനോറിറ്റി ബിസിനസ് ഡെവലപ്‌മെന്റ് കൗൺസിലിന്റെ ബോർഡ് അംഗമായും അവർ സേവനമനുഷ്ഠിച്ചു.
2008 സെപ്റ്റംബറിൽ, ഒഹായോ വിമൻസ് ഹാൾ ഓഫ് ഫെയിമിൽ രാജധ്യക്ഷയെ ഉൾപ്പെടുത്തി.
അവളുടെ കരിയറിൽ ഉടനീളം അവളുടെ പ്രവർത്തനത്തിന് നിരവധി അവാർഡുകൾ ലഭിച്ചു.
1996-ൽ അവർ YWCA വുമൺ ഓഫ് അച്ചീവ്‌മെന്റ് അവാർഡും 1998-ൽ ഓഹിയോസ് ഫെഡറേഷൻ ഓഫ് ഇന്ത്യൻ അസോസിയേഷന്റെ മികച്ച കമ്മ്യൂണിറ്റി സർവീസ് അവാർഡും അവർക്ക് ലഭിച്ചു.
അവർക്ക് ഒഹായോ സിവിൽ റൈറ്റ്‌സ് കമ്മീഷൻ മികച്ച ലീഡർ അവാർഡ് നൽകി, 2001-ൽ ധീര വനിത അവാർഡും അവർ നേടി.
2003-ൽ, നാഷണൽ അസോസിയേഷൻ ഓഫ് അമേരിക്കൻ ഫിസിഷ്യൻസ് ഓഫ് ഇന്ത്യൻ ഒറിജിനിൽ നിന്ന് മോസ്റ്റ് ഡിസ്റ്റിംഗ്വിഷ്ഡ് ഫിസിഷ്യൻ കമ്മ്യൂണിറ്റി സർവീസ് അവാർഡ് അവർ നേടി.
കസൂ
വായ കൊണ്ട് പ്രവർത്തിപ്പിക്കുന്ന ഒരു സംഗീതോപകരണമാണ് കസൂ .
വാദകന്റെ ശബ്ദം ഈ ഉപകരണത്തിലൂടെ വരുമ്പോൾ ഒരു നേർത്ത സ്തരത്തിലുണ്ടാക്കുന്ന കമ്പനം ശബ്ദത്തിൽ സൃഷ്ടിക്കുന്ന വ്യതിയാനമാണ് കസൂവിന്റെ ഉപയോഗത്തിന് അടിസ്ഥാനം.
A metal kazoo with a 1 euro coin for comparison: 23.25 mm (0.92 inch) Examples of kazoos ചരിത്രം
കസൂവിന്റെ പ്രവർത്തനരീതിയോട് സാമ്യമുള്ള ഉപകരണങ്ങൾ ആഫ്രിക്കയിൽ നൂറ്റാണ്ടുകളായി പ്രചാരത്തിലുണ്ട്.
ജോർജിയയിൽ ജീവിച്ചിരുന്ന അലബാമ വെസ്റ്റ് എന്ന ആഫ്രിക്കൻ-അമേരിക്കൻ വംശജനാണ് 1840-നോടടുത്ത് കസൂ കണ്ടുപിടിച്ചത് എന്നൊരു വിശ്വാസമുണ്ടെങ്കിലും ഇതിന് ആധികാരികതയില്ല .
1879-ൽ സൈമൺ സെല്ലെർ എന്നൊരാൾ ഇതിനോട് സാമ്യമുള്ള 'ടോയ് ട്രമ്പറ്റ്' എന്നൊരു ഉപകരണത്തിന് പേറ്റന്റ് നേടി .
ഇന്ന് പ്രചാരത്തിലുള്ളതു പോലെയുള്ള ലോഹനിർമ്മിതമായ കസൂ ന്യൂയോർക്കിൽ നിന്നുള്ള ജോർജ് ഡി. സ്മിത്ത് ആണ് നിർമ്മിച്ചത്.
1902 മേയ് 27-ന് ഇതിന് പേറ്റന്റ് ലഭ്യമായി .
ബോഡി, ടറെറ്റ്, റെസൊണേറ്റിംഗ് മെംബ്രെയിൻ എന്നിവയാണ് കസൂവിന്റെ പ്രധാന ഭാഗങ്ങൾ .
ഏകദേശം നാല് ഇഞ്ച് നീളമുള്ള, ഇരുവശവും തുറന്ന ഒരു കുഴൽ പോലെയാണ് കസൂവിന്റെ ഘടന.
ഇതിന്റെ രൂപം ഒരു മുങ്ങിക്കപ്പലിനോട് സാമ്യമുള്ള രൂപമാണ്  ഇതിനുള്ളത് .
പ്ലാസ്റ്റിക് നിർമ്മിതമായവയും ലോഹ നിർമ്മിതമായവയും ലഭ്യമാണ്.
ഉള്ളിൽ ശബ്ദത്തിനനുസരിച്ച് കമ്പനം ചെയ്യുന്ന ഒരു നേർത്ത സ്തരമുണ്ടാകും(resonating membrane).
സാധാരണയായി മെഴുകുകടലാസ് ആണ് ഇതിനുപയോഗിക്കുന്നത്.
കസൂവിന്റെ ഒരു അഗ്രം താരതമ്യേന വിസ്താരം കൂടിയതായിരിക്കും.
ഈ അഗ്രമാണ് കസൂ പ്രവർത്തിപ്പിക്കുമ്പോൾ വായിൽ വയ്ക്കുന്നത്.
ശബ്ദം പുറത്തു വിടുന്ന ടറെറ്റ് മുകൾഭാഗത്ത് വരത്തക്കവണ്ണമാണ് ഇത് പിടിയ്ക്കുക.
കസൂ വാദകൻ സാധാരണ ഓടക്കുഴൽ , ക്ലാരിനെറ്റ് തുടങ്ങിയ ഉപകരണങ്ങളിലെന്ന പോലെ ഊതുകയല്ല, മറിച്ച് സംഗീതം മൂളുകയാണ്  ചെയ്യുക .
കുഴലിലെ അനുരണനവും സ്തരത്തിന്റെ കമ്പനവും മൂലം ശബ്ദവർദ്ധനവും  ടോൺ വ്യതിയാനവും സംഭവിച്ച് സംഗീതം പുറത്തുവരുന്നു.
ചാനൽ യു.എഫ്.എക്‌സ് ഇംഗ്ലീഷ് വിലാസം https://ml.wikipedia.org/wiki/Channel_ufx
ചെന്നൈ ആസ്ഥാനമായുള്ള യു.എഫ്. ഗ്രൂപ്പ് കമ്പനിയുടെ ബഹുഭാഷാ ലൈഫ്‌സ്റ്റൈൽ - മ്യൂസിക്ക്‌ ചാനലാണ്‌ ചാനൽ യു.എഫ്.എക്‌സ് .
2010 മെയ്‌ 29-ന് ഇതിന്റെ പ്രവർത്തനോദ്ഘാടനം ചെന്നൈയിൽ നിർവഹിക്കപ്പെട്ടു .
ഇംഗ്ലീഷിലും, മലയാളം ഉൾപ്പെടെയുള്ള ദക്ഷിണേന്ത്യൻ ഭാഷകളിലും സിനിമാ - സംഗീത പരിപാടികൾ സംപ്രേഷണം ചെയ്തു വരുന്നു.
പരിപാടികൾ കട്ടിംഗ്‌സ്‌ ഫ്യൂസ്‌ ന്യൂ ഫോൾഡർ ഫെയിം ബുക്ക്‌ ട്രയാക്‌സ്‌ അൺ റിസർവ്ഡ്‌ അവലംബം
ചാപേക്കർ സഹോദരന്മാർ ഇംഗ്ലീഷ് വിലാസം https://ml.wikipedia.org/wiki/Chapekar_brothers ചിൻച്ച്‍വാഡിൽ സ്ഥാപിച്ചിരിക്കുന്ന ചാഭേക്കർ സഹോദരന്മാരുടെ പ്രതിമ.
ബാലകൃഷ്ണ ഹരി ചാപേക്കർ (1873-1899, ബാപുറാവോ എന്നും അറിയപ്പെടുന്നു), വാസുദേവ് ​​ഹരി ചാപേക്കർ (1879-1899, വാസുദേവ അഥവാ വാസു ദേവ്) - ദാമോദർ ഹരി ചാപേക്കർ (1870-1898) -- എന്നീ ചാപേക്കർ സഹോദരന്മാർ - ( കഫേക്കർ അഥവാ ചാപക്കർ )  ഇന്ത്യൻ വിപ്ലവകാരികളും പുനെയിലെ ബ്രിട്ടീഷ് പ്ലേഗിന്റെ കമ്മീഷണർ ഡബ്ല്യു. റെൻഡിന്റെ രാഷ്ടീയക്കൊലപാതകത്തിൽ പങ്കാളിയായിരുന്നു.
ചപ്പാ സഹോദരന്മാർ  ആദ്യകാലങ്ങളിൽ, മഹാരാഷ്ട്രയിലെ പുനെക്ക് സമീപമുള്ള ഒരു ചിൻച്വാഡ് ഗ്രാമത്തിൽ നിന്നുള്ളവരായിരുന്നു.
1896-കളുടെ അവസാനം, പുനെയിലെ ആഗോള മൂന്നാം പ്ലേഗ് മഹാമാരിയുടെ ഭാഗമായ ബുബോണിക് പ്ലേഗ്  ബാധയാണ് അക്കാലത്ത് പൂനെയിലുണ്ടായത്.
1897 ഫെബ്രുവരി അവസാനത്തോടെ പകർച്ചവ്യാധിയുടെ മരണനിരക്ക് ഇരട്ടിക്കുകയും ചെയ്തു.
നഗരത്തിലെ ഏകദേശം പകുതി ജനസംഖ്യ ഇക്കാരരണത്താൽ നഗരം ഉപേക്ഷിച്ചു പോകുകയും ചെയ്തു.
ഇന്ത്യൻ സിവിൽ സർവീസസ് ഓഫീസർ ഡബ്ല്യൂ റാൻഡിനെ ചെയർമാനായി ഒരു പ്രത്യേക പ്ലേഗ് കമ്മിറ്റി രൂപീകരിച്ചു.
അടിയന്തരാവസ്ഥ നേരിടാൻ സൈന്യത്തെ കൊണ്ടുവന്നു.
ബ്രിട്ടീഷ് ഓഫീസർമാർ പൊതു സ്ഥലങ്ങൾ, ആശുപത്രികൾ, വേർതിരിക്കൽ ക്യാംപുകൾ, സ്വകാര്യ വസ്തുക്കൾ നീക്കം ചെയ്യൽ, നശിപ്പിക്കൽ, നഗരത്തിൽ നിന്നുള്ള ചലനത്തെ തടഞ്ഞുനിർത്തൽ തുടങ്ങിയവയെല്ലാം നിർബന്ധിതമായി നടത്തുകയായിരുന്നു.
പൂനെയിലെ ജനങ്ങൾ ഈ നടപടികൾ അടിച്ചമർത്തപ്പെട്ടവയായി കണക്കാക്കപ്പെട്ടു.
ജനങ്ങളുടെ പരാതികൾ റാൻഡ് തികച്ചും അവഗണിച്ചു.
1897 ജൂൺ 22-ന് വിക്ടോറിയ രാജ്ഞിയുടെ കിരീടധാരണത്തിന്റെ ഡയമണ്ട് ജൂബിലി, റാൻഡും അദ്ദേഹത്തിന്റെ സൈനിക വക്താവുമായ ലഫ്.
അയേർസ്റ്റ് ഗവൺമെന്റ് ഹൗസിലെ ആഘോഷങ്ങളിൽ നിന്ന് മടങ്ങിവന്നപ്പോൾ വെടിയുതിർക്കപ്പെടുകയായിരുന്നു.
ഇരുവരും മരണമടഞ്ഞപ്പോൾ ജൂലൈ 3 ന് റാൻഡിന് മുറിവേറ്റു.
ചാപേക്കർ സഹോദരന്മാർക്ക് രണ്ട് രാഷ്ടീയ കൊലപാതകങ്ങളുമായി രണ്ടു ഇൻഫോർമന്റുകളുടെ ഷൂട്ടിംഗ്, ഒരു പോലീസ് ഓഫീസറെ വെടിവച്ച് കൊല്ലാനുള്ള ശ്രമം എന്നിവയുമായി ബന്ധപ്പെട്ട് നിരവധി പങ്കുണ്ടായിരുന്നു.
മൂന്നു സഹോദരന്മാരും കുറ്റക്കാരാണെന്ന് കണ്ടെത്തി തൂക്കിക്കൊല്ലുകയായിരുന്നു.
ഒരു കൂട്ടാളിയെയും സമാനമായ രീതിയിൽ കൈകാര്യം ചെയ്തു.
ഒരു സ്കൂൾകുട്ടി പത്ത് വർഷത്തെ കഠിനതടവിനും ശിക്ഷിക്കപ്പെട്ടു.
ചാപ്പാ കുരിശ് ഇംഗ്ലീഷ് വിലാസം https://ml.wikipedia.org/wiki/Chaappa_Kurish
സമീർ താഹിർ സംവിധാനം നിർവ്വഹിച്ച് 2011 ജൂലൈ 15-നു് പുറത്തിറങ്ങിയ ഒരു മലയാളചലച്ചിത്രമാണ് ചാപ്പാ കുരിശ് .
സമീർ താഹിർ തന്നെ തിരക്കഥാരചനയിലും പങ്കാളിയായ ഈ ചിത്രത്തിൽ വിനീത് ശ്രീനിവാസൻ , ഫഹദ് ഫാസിൽ , റോമ , രമ്യ നമ്പീശൻ എന്നിവർ പ്രധാന വേഷങ്ങളിൽ അഭിനയിക്കുന്നു.
ബിഗ് ബി , ഡാഡി കൂൾ എന്നീ ചിത്രങ്ങളുടെ ഛായാഗ്രാഹകനായിരുന്ന സമീർ താഹിറിന്റെ ആദ്യ സംവിധാനസംരം‌ഭമാണ് ഈ ചിത്രം.
കാനൻ 7 ഡി ഡിജിറ്റൽ ക്യാമറ ഉപയോഗിച്ചാണ് ഒരു ഗാനരംഗമൊഴികെയുള്ള ചലച്ചിത്രത്തിന്റെ ഭാഗങ്ങൾ ചിത്രീകരിച്ചത് .
2011-ലെ ഗോവ ഫിലിം ഫെസ്റ്റിവലിൽ ഇന്ത്യൻ പനോരമയിൽ ഈ ചിത്രം പ്രദർശിപ്പിച്ചിരുന്നു .
അഭിനേതാക്കൾ വിനീത് ശ്രീനിവാസൻ - അൻസാരി ഫഹദ് ഫാസിൽ - അർജുൻ റോമ രമ്യ നമ്പീശൻ നിവേദ അവലംബം
ചാപ്പ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Chappa
പി.എ. ബക്കർ സംവിധാനം നിർവഹിച്ച് 1982-ൽ പുറത്തിറങ്ങിയ മലയാളചലച്ചിത്രമാണ് ചാപ്പ .
ഹരി, കുഞ്ഞാണ്ടി , ബീന എന്നിവർ അഭിനയിച്ചിരിക്കുന്നു.
ജമാൽ കൊച്ചങ്ങാടിയുടെ കഥയ്ക്ക് പി.എ. ബക്കർ തിരക്കഥയൊരുക്കി പവിത്രൻ സംഭാഷണങ്ങളും രചിച്ചിരിക്കുന്നു.
ചിത്രം 1982-ലെ മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടി.
കൊച്ചി തുറമുഖത്ത് 1962 വരെ നിലനിന്നിരുന്ന ചാപ്പ എന്ന സമ്പ്രദായമാണ് ഈ ചലച്ചിത്രത്തിന്റെ പ്രതിപാദ്യവിഷയം.
പുരസ്കാരങ്ങൾ മികച്ച മലയാളചലച്ചിത്രത്തിനുള്ള ദേശീയപുരസ്കാരം അവലംബം ↑ http://www.imdb.com/title/tt0154308/ ↑ ↑ {{ cite book }} : Check | isbn= value: checksum ( help ) പുറത്തേക്കുള്ള കണ്ണികൾ ചാപ്പ ഇന്റർനെറ്റ് മൂവി ഡാറ്റാബേസിൽ ചാപ്പ – മലയാളസംഗീതം.
ചാമക്കട
കൊല്ലം നഗരത്തിന്റെ വാണിജ്യകേന്ദ്രമാണു ചാമക്കട.
മൊത്തക്കച്ചവടക്കാർക്കു പ്രസിദ്ധമാണു ഇവിടം.
കൊല്ലം തോടിന്റെ വശത്തായി സ്ഥിതി ചെയ്യുന്ന ഇവിടെ നിന്നും ജലമാർഗ്ഗം തിരുവനന്തപുരം, ആലപ്പുഴ എന്നിവിടങ്ങളിലേക്കുള്ള ചരക്കുനീക്കം നടന്നിരുന്നു.
ചാപിള്ള പ്രസവം
ജീവന്റെ ലക്ഷണങ്ങൾ ഒന്നും തന്നെയില്ലാതെ ഗർഭത്തിൽ നിന്നും പുറത്ത് വന്ന ഭ്രൂണത്തെയാണ് ചാപിള്ള എന്ന് പറയുന്നത്.
സാങ്കേതിക ഭാഷയിൽ, ഇരുപത് ആഴ്ചയോ, അതിലേറയോ പിന്നിട്ട ഗർഭത്തിലെ ഭ്രൂണത്തിനു മരണം സംഭിവിക്കുന്നതാണ് ചാപിള്ളയായി ഗണിക്കുന്നത്.
പ്രസവിച്ച് മണിക്കൂറുകൾക്കുള്ളിൽ മരണമടഞ്ഞാൽ ചാപിള്ള ആയി ഗണിക്കാറില്ല.
ചാപിള്ളപ്രസവം പല കാരണങ്ങളാലാവാം.
പലപ്പോഴും കാരണം വ്യക്തമായി കൊള്ളണമെന്നുമില്ല.
ഗർഭകാലത്തെ രക്താതിമർദ്ദം, അതേത്തുടർന്നുണ്ടാവുന്ന പ്രീഎക്ലാംസിയ, പ്രസവത്തിൽ ഉണ്ടാവുന്ന തകരാറുകൾ, ജന്മ വൈകല്യങ്ങൾ, മലേറിയ പോലുള്ള അണുബാധ , മാതാവിന്റെ അനാരോഗ്യം, കൗമാര ഗർഭധാരണം എന്നിവയെല്ലാം കാരണങ്ങളിൽ ചിലതാണ്.
മുപ്പത്തഞ്ചു വയസ്സിനുമേൽ പ്രായമുള്ള സ്ത്രീകളിലും, പതിനാറു വയസിൽ താഴെയുള്ള പെണ്കുട്ടികളിലും, പുകയില, ലഹരി പദാർത്ഥ ഉപയോഗം, ആദ്യ ഗർഭം , കൃതൃമ ഗർഭധാരണം എന്നിവയെല്ലാം ചാപ്പിള്ള പ്രസവത്തിനു അനൂകല ഘടകങ്ങളായി വർത്തിക്കാം.
ഭ്രൂണചലനം നിലച്ചാൽ ചാപ്പിള്ള സാധ്യത സംശയിക്കാവുന്നതാണ്.
അൾട്രാസൗണ്ട് വൈദ്യ പരിശോധന സ്ഥിതീകരണത്തിനായി ഉപയോഗിക്കുന്നു
.
ലോകമെമ്പാടുമുള്ള ഭൂരിഭാഗം പ്രസവങ്ങളും തടയുന്നത് മെച്ചപ്പെട്ട ആരോഗ്യ സംവിധാനങ്ങളിലൂടെ സാധ്യമാണ്.
പ്രസവസമയത്താണ് പ്രസവസമയത്ത് പകുതിയോളം പ്രസവങ്ങൾ സംഭവിക്കുന്നത്, വികസിത രാജ്യങ്ങളെ അപേക്ഷിച്ച് വികസ്വര രാജ്യങ്ങളിൽ ഇത് കൂടുതൽ സാധാരണമാണ്.
അല്ലാത്തപക്ഷം, ഗർഭകാലം എത്രത്തോളം നീളുന്നു എന്നതിനെ ആശ്രയിച്ച്, പ്രസവം ആരംഭിക്കുന്നതിന് മരുന്നുകൾ ഉപയോഗിക്കാം അല്ലെങ്കിൽ ഡൈലേഷൻ, ഒഴിപ്പിക്കൽ എന്നറിയപ്പെടുന്ന ഒരു തരം ശസ്ത്രക്രിയ നടത്താം.
മരിച്ച ഒരു പ്രസവത്തെത്തുടർന്ന്, ആളുകൾക്ക് മറ്റൊരാളുടെ അപകടസാധ്യത കൂടുതലാണ്; എന്നിരുന്നാലും, തുടർന്നുള്ള മിക്ക ഗർഭധാരണങ്ങൾക്കും സമാനമായ പ്രശ്നങ്ങൾ ഉണ്ടാകില്ല.
വിഷാദം , സാമ്പത്തിക നഷ്ടം , കുടുംബ തകർച്ച എന്നിവ അറിയപ്പെടുന്ന സങ്കീർണതകളാണ്.
ആരോഗ്യ പരിപാലന രംഗത്തെ മുന്നേറ്റങ്ങൾ ചാപിള്ളതോത് ഗണ്യമായി കുറച്ചിട്ടുണ്ട്.
പകുതിയിലേറെയും പ്രസവസമയത്ത് തന്നെയാണ് ചാപിള്ളയാവുന്നത്.
അതും കൂടതൽ കാണുന്നത് വികസ്വര രാജ്യങ്ങളിലാണ്.
ചാപിള്ള സ്ഥിരീകരിച്ചാൽ ഭ്രൂണത്തെ പുറംതള്ളാൻ പ്രസവം നേരത്തെ ആക്കാനുള്ള മരുന്നുകൾ നൽകാറുണ്ട്, കൂടാതെ ഡിലേഷൻ  ആൻഡ് ഇവാക്വേഷൻ എന്ന ശസ്ത്രക്രിയ വഴിയും ഇത് ചെയ്യാവുന്നതാണ്.
ഒരു ചാപിള്ള പ്രസവം കഴിഞ്ഞ സ്ത്രീയ്ക്ക് മറ്റൊന്നിനു കൂടി നേരിടാനുള്ള സാധ്യത കൂടുതലുണ്ട്.
വിഷാദരോഗം , സാമ്പത്തിക നഷ്ടം, കു ടുംബാസ്വാസ്ഥ്യം എന്നിവയെല്ലാം ചാപ്പിള്ള പ്രസവ ത്തിൻ റ്റെ ഭവിഷ്യത്തുകളാവാറുണ്ട് കാരണങ്ങൾ
2016-ലെ കണക്കനുസരിച്ച്, മരണകാരണങ്ങൾക്കായി അന്താരാഷ്ട്ര വർഗ്ഗീകരണ സംവിധാനമില്ല.
വിപുലമായ പരിശോധനകളും ഒരു പോസ്റ്റ്‌മോർട്ടവും നടത്തിയ സന്ദർഭങ്ങളിൽ പോലും, വലിയൊരു ശതമാനം ചത്ത ജനനങ്ങളുടെ കാരണങ്ങൾ അജ്ഞാതമാണ്.
ഇവയെ വിവരിക്കാൻ അപൂർവ്വമായി ഉപയോഗിക്കുന്ന പദമാണ് "സഡൻ ആന്റണേറ്റൽ ഡെത്ത് സിൻഡ്രോം" അല്ലെങ്കിൽ SADS, 2000-ൽ ഉണ്ടായ ഒരു പദപ്രയോഗം പ്രത്യക്ഷത്തിൽ ആരോഗ്യമുള്ള അമ്മമാർക്ക് പൂർണ്ണമായ കാലയളവിലാണ് പല പ്രസവങ്ങളും സംഭവിക്കുന്നത്, പോസ്റ്റ്‌മോർട്ടം വിലയിരുത്തൽ ഏകദേശം 40% ഓട്ടോപ്‌സി കേസുകളിൽ മരണകാരണം വെളിപ്പെടുത്തുന്നു.
അറിയപ്പെടുന്ന കാരണങ്ങളിൽ പ്രധാനം ഇവയാണ്
* സിഫിലിസ് അടക്കുമുള്ള പല ബാക്ടീരിയാണുബാധകൾ മലേറിയ ജന്മ വൈകല്യങ്ങൾ ജനതിക തകരാറുകൾ ,ക്രൊമൊസോം വിത്യായനങ്ങൾ ഭ്രൂണവളർച്ച മുരടിക്കൽ മാതാവിലെ പ്രമേഹം രക്താതിമർദ്ദം മാതാവിന്റെ പുകയില /ലഹരി ഉപയോഗം ഗർഭിണികൾ ഉപയോഗിക്കരുതായിട്ടുള്ള ഔഷധങ്ങളുടെ ഉപയോഗം ദീർഘ ഗർഭം (postdated pregnancy) ശാരീരിക ക്ഷതങ്ങൾ/പരുക്കുകൾ (trauma) കൗമാരക്കാരിലെ ഗർഭം അവലംബം
ചാപ്പൽ - ഹാഡ്‌ലി ട്രോഫി 2004ൽ ന്യൂസിലൻഡിലെ ഈഡൻ പാർക്കിൽ നടന്ന മൽസരം
ഓസ്ട്രേലിയയും ന്യൂസീലൻഡും തമ്മിൽ നടക്കുന്ന ഏകദിന ക്രിക്കറ്റ് പരമ്പരകളാണ് ചാപ്പൽ - ഹാഡ്‌ലി ട്രോഫി എന്ന പേരിൽ അറിയപ്പെടുന്നത്.
ഇരുരാജ്യങ്ങളിലേയും പ്രശസ്ത ക്രിക്കറ്റ് കുടുംബങ്ങളായ ചാപ്പൽ കുടുംബത്തിന്റെയും( ഇയാൻ , ഗ്രെഗ് ,ട്രെവർ)ഹാഡ്‌ലി കുടുംബത്തിന്റെയും(വാൾട്ടർ, റിച്ചാർഡ് ,ഡെയിൽ,ബാരി) പേരിൽ നിന്നുമാണ് ചാപ്പൽ -ഹാഡ്‌ലി പരമ്പരയ്ക്ക് ആ പേർ ലഭിച്ചത്.2004ൽ ഓസ്ട്രേലിയയിലാണ് ആദ്യമായി  ചാപ്പൽ ഹാഡ്‌ലി ട്രോഫി നടത്തപ്പെട്ടത്.2016 ഡിസംബറിലെ  മൂന്നു മൽസര പരമ്പര 3-0 നു വിജയിച്ച ഓസ്ട്രേലിയ ആണ് നിലവിലെ ജേതാക്കൾ .2015 വരെയുള്ള കണക്കനുസരിച്ച് ഇതുവരെ നടന്ന ഒൻപത് ചാപ്പൽ - ഹാഡ്‌ലി പരമ്പരകളിൽ അഞ്ചെണ്ണം ഓസ്ട്രേലിയയും രണ്ടെണ്ണം ന്യൂസിലൻഡും വിജയിച്ചപ്പോൾ രണ്ടു പരമ്പരകൾ സമനിലയിൽ കലാശിച്ചു .